wickkiey/tamil-wikipedia-chunked huggingface dataset:
# சாராடைட்டு

**சாராடைட்டு** *(Zaratite)* என்பது Ni<sub>3</sub>CO<sub>3</sub>(OH)<sub>4</sub>•4H<sub>2</sub>O என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பிரகாசமான மரகத பச்சை நிறத்தில் தோற்றமளிக்கும் நிக்கல் கார்பனேட்டு கனிமமாக இது வகைப்படுத்தப்படுகிறது. சம அளவு படிக அமைப்புத் திட்டத்தில் பெருத்தது முதல் தகடுபோல படர்ந்த மார்பு போன்றும் நரம்பு நிரப்பிகள் போன்றும் படிகமாகிறது. இக்கனிமத்தின் ஒப்படர்த்தி அளவு 2.6 என்றும் மோவின் கடினத்தன்மை எண் 3 முதல் 3.5 என்றும் அறியப்படுகிறது. சாராடைட்டின் கட்டமைப்பில் பிளவு ஏதும் இல்லை மற்றும் நொறுங்கினால் சங்குருவான முறிவும் ஏற்படுகிறது. எண்ணெய்ப்பசை முதல் பளபளப்பானவது வரையிலான ஒளிர்வை இது பெற்றுள்ளது.  
பன்னாட்டு கனிமவியல் சங்கம் சாராடைட்டு கனிமத்தை Zar என்ற குறியீட்டால் அடையாளப்படுத்துகிறது.  
மீக்காரப் பாறைகள் பாம்புப்பாறைகளாக மாற்ரமடையும் காலத்தில் முதன்மையாக நிக்கல் மற்றும் இரும்பு தனிமங்களைக் கொண்டிருக்கும் குரோமைட்டு, பென்ட்லான்டைட்டு, பைரோடைட்டு, மில்லரைட்டு போன்ற கனிமங்கள் மாற்றமடைவதாலும், மேலும் இவை நீரேற்றம் அடைவதாலும் உருவாகும் இரண்டாம்நிலை அரிய கனிமம் சாராடைட்டு ஆகும். NiCO3•6H2O, என்ற வாய்ப்பாட்டைக் கொண்ட எல்யெரைட்டு என்ற கனிம இதனோடு தொடர்புடைய கனிமமாகும்.  
எசுப்பானியா நாட்டில் உள்ள கலீசியா பகுதியில் இக்கனிமம் 1851 ஆம் ஆண்டு கண்டறியப்பட்டது. அந்நாட்டின் அரசியல் நிபுணரும் நாடக ஆசிரியருமான அன்டோனியோ கில் ஒய் சாரேட் (1793–1861) என்பவரின் நினைவாக கனிமத்திற்கு இப்பெயர் சூட்டப்பட்டது
# சாராடைட்டு

## இதையும் காண்க

- நிக்கல்(II) கார்பனேட்டு.
# இரேச்சல் வெப்சுட்டர்

**இரேச்சல் வெப்சுட்டர்** *(Rachel Webster)* (பிறப்பு: 3 ஜூலை 1951) ஓர் ஆத்திரேலிய வானியற்பியலாளர் ஆவார். இவர் ஆத்திரேலியாவில் இயற்பியலில் பெர்ராசிரியர் ஆகிய இரண்டாவது பெண்மணியாவார். இவரது ஆய்வுப் புலங்கள் அண்டவியலும் புறப்பால்வெளி வானியலும் ஆகும்; இவர் கருந்துளைகளையும் புடையின் முதல் கட்ட விண்மீன்களையும் ஆய்வு செய்கிறார். இவர் கேம்பிரிட்ஜ் பல்கலைக்கழகத்தில் முனைவர் பட்டம் பெற்று டொரண்டோ பலகலைக்கழகத்திலும் மெல்பார்ன் பல்கலைக்கழகத்திலும் முதுமுனவர் ஆய்வாளராக விளங்கினார்.
# இரேச்சல் வெப்சுட்டர்

## இளமை

இவர் ஆத்திரேலியாவில் உள்ள வட்கிழக்கு விக்டோரியாவில் 1951 ஜூலை 3 இல் பிறந்தார். இவர் தல்லாங்கத்தா தொடக்கநிலைப் பள்ளியில் படிக்கத் தொடங்கினார். பிறகு தன் ஆறம் அகவையில் மெல்பார்னுக்குச் சென்று அங்கே பிளாக்பர்ன் சவுத் தொடக்கநிலைப் பள்ளியில் படித்தார். பின்னர் மெல்பார்னில் உள்ள பிரெசுபித்தேரிய மகளிர் கல்லூரியில் சேர்ந்து படித்தார். இவரது தந்தையார் ஒரு பொறியாளர்; தாயார் பள்ளிப் புவிப்பரப்பியல் ஆசிரியர். இருவருமே இளமையிலேயே இவருக்கு இயற்பியலிலும் அறிவியலிலும் கணிதவியலிலும் ஆர்வம் ஊட்டினர். இவர் தனது பள்ளி இறுதியாண்டில் சிட்னி பல்கலைக்கழகத்தில் ஒருவிரிவுரையைக் கேட்டதுமரது தந்த ஊக்கத்தால் வானியலில் ஆர்வம் கொள்ளலானார். இந்த விரிவுரை அண்டவியல் பற்ரியது; இதை ஆற்றியவர் ஆத்திரேலியாவே கொண்டாடும் அறிவியலாளராகிய இராபெர்ட் மே ஆவார்.
# இரேச்சல் வெப்சுட்டர்

## வாழ்க்கைப்பணி

இவர் 1975 இல் மெல்பார்னில் உள்ள மொனாழ்சு பல்கலைக்கழகத்தில் இருந்து வானியற்பியலில் இளவல் பட்டம் பெற்றார். என்றாலும் பல்கலைகழகத்தில் அடைந்த கொடுமையான பட்டறிவு அவரை விக்டோரிய அரசு பொதுப்பணித்துறையில் சேர வைத்தது. இங்கு இவர் நிலபுல கோள்முதலிலும் விற்பனையிலும் ஈடுபட்டார். இப்பணியில் நான்காண்டுகள் வெற்றிகரமாக முடித்ததும், தன் இருபதுகளின் நடுவில் அப்பணி தனக்கு மன நிறைவளிக்காமையை உணர்ந்தார். இவர் பின்னர் டொரான்டோ பல்கலைக்கழகத்தில் ஈர்ப்பு வில்லைத் துடிமீனாகிய அய்ன்சுட்டீன் குருசு பற்றிய முதுமுனைவர் ஆய்வில் சேர்ந்தார். இவர் முதலில் எப்படி பால்வெளிகள் ஒளியை வளைக்கின்றன அதாவது ஈர்ப்பு வில்லையை உருவாக்குகின்றன என்பதை றியக் கருதினார். இன்று, இவரது ஆய்வுக்குழு ஆத்திரேலியத் தொலைநோக்கி செறிநிலை அணி, ஜெமினி தொலைநோக்கி, அபுள் தொலைநோக்கி, சந்திரா X-கதிர் வான்காணகம் ஆகிய ஏந்துகளையும் கருவிகளையும் பயன்படுத்துகிறது. மேலும், இவர் மேற்கு ஆத்திரேலியாவில் நிறுவப்படவுள்ள புதிய தாழ் அலைவெண் கதிரியல் தொலைநோக்கியை வடிவமைப்பதிலும் பன்னாட்டு கூட்டிணையத்துக்கு உதவி நல்கிவருகிறார். இவரது அறுதி குறிக்கோள் புடவியின் முதல் வாயில்களைக் கண்டறிதலாகும். இத்தகவலைத் தன் ஆய்வுகள் வழியாக மீள்மின்னணுவாக்க நீரக அணுக்களைக் கண்டுபிடித்து நொதுமல்நிலை நீர்க வளிம முகில்களின் கட்டமைப்பைப் பகுப்பாய்வு செய்து அறிய முயன்றார். மேலும் இவர் துடிமீன் உமிழ்வுப் பகுதிகளிலும் அண்டவியலிலும் முர்ச்சிசன் அகல்புல அணி பற்றியும் கரும்பொருண்மம் பற்றியும் ஆய்வுகள் மேற்கொண்டு வருகிறார்.  
இவர் தேசிய வானியல் குழுவின் தலைவர் ஆனார். இவர் பிறரோடு இணைந்து இயற்பியலில் மகளிர் எனும் திட்டத்தை உருவாக்கினார். இதனால் பல பெண்கள் மெல்பார்னில் இயற்பியலைக் கற்றுத் தேறிப் பட்டம் பெற்றனர்.
# இரேச்சல் வெப்சுட்டர்

## தகைமைகளும் விருதுகளும்

- 2017 ஆத்திரேலிய அறிவியல் கல்விக்கழக ஆய்வுறுப்பினர்
- 2010 விக்டோரியப் பெண் தகைமைப் பாத்திரம்
- 1988 அமெரிக்க வானியல் கழக உறுப்பினர்  
இவர் மெல்பார்ன் பல்கலைக்கழகக் கல்விக்கழக்கத்தின் குழுமத் தலைவர் ஆவார். இவருக்கு இராபெர்ட் எல்லேரி விரிவுரைத் தகைமை வழங்கப்பட்டது.
# ஜென் குப்தா

ஜென் எனப்பட்ட **ஜெனிபெர் ஆன் குப்தா** *(Jennifer Ann Gupta)* ஒரு பிரித்தானிய வானியலாளர் ஆவார். இவர் போர்ட்சுமவுத் பல்கலைக்கழக அறிவியல் பரப்புரையாளரும் ஆவார். இவர் *நாளைய உலகம்* எனும் பிரித்தானிய ஒலிபரப்பு நிகழ்ச்சியில் தோன்றி உரை ஆற்றியுள்ளார்.
# ஜென் குப்தா

## கல்வி

குப்தா வின்செசுட்டரில் பிறந்து வளர்ந்தார். இவர் தன் முதனிலைக் கல்வியை பீட்டர்சு சைமாண்டு ஆறாம் படிவக் கல்லூரியில் முடித்தார். இவர் மான்செசுட்டர் பல்கலைக்கழகத்தில் முதுவர் பட்டம் பெற்றார். அப்பல்கலைக்கழக்த்தின் ஜோடுரெல் பாங்க் வானியற்பியல் நோக்கீட்டகத்தில் முனைவர் பட்டம் 2012 இல் பெற்றுள்ளார் Jodrell Bank Centre for Astrophysics]]. இவரது முனைவர் பட்ட ஆய்வுரை "பெர்மி காலகட்ட செறிகதிர் முனைவுறு பால்வெளிக் கரு சார்ந்த பல் அளைநீள ஆய்வு (Multiwavelength Studies of Radio-loud Active Galactic Nuclei in the Fermi Era)" என்பதாகும்.
# ஜென் குப்தா

## வாழ்க்கைப்பணி

இவர் தன் முனைவர் பட்ட ஆய்வின்போதே அறிவியலில் பரப்புரைப் பணியைத் தொடங்கிவிட்டார். இவர் நகைச்சுவை சார்ந்த இணைய ஒலிபரப்பில் பெரும்பணி ஆற்றியுள்ளார். இவர் மான்செசுட்டர் பிரைட் குழுவரங்கில் வானியல் சார்ந்த ஊக்கமூட்டும் பல் நகைச்சுவைக் காட்சிகளை நடித்துக் காட்டியுள்ளார். இதேபோல இலண்டன் புளூம்சுபரி அரங்கிலும் நகைச்சுவைக் காட்சிகளை நடித்துக் காட்டியுள்ளார். அந்த ஆண்டே இவர் ஒரே நாளில் ஏழு மெர்லின் தொலைநோக்கிகளைக் காண சாலைப்பயணம் மேற்கொண்டு முடித்துள்ளார். இவர் பிரித்தானிய இயற்பியல் ஆசிரியர்களுக்கு பயிற்சி தந்துள்ளார். இவர் பிரித்தானிய ஒலிபரப்புக் குழுமத்தின் *நாளைய உலகம்* நிகழ்ச்சியின் பலபகுதிகளுக்கு இணைவிருந்தோம்புநராக இருந்துள்ளார்.  
இவர் 2016 இல் அரசு வானியல் கழகத்தின் வானியலில் மகளிர் விழா ஓவியத் தொடர்களில் தோன்றியுள்ளார். அதே ஆண்டில் இவர் அழைப்பின்பேரில் அரசு நிறுவனத்தில் " கண்ணுக்குப் புலப்படாத இரவு வானம் (The invisible night sky)" எனும் தலைப்பில் அரியதொரு உரையாற்றியுள்ளார். இவர் தென்கிழக்கு இங்கிலாந்தில் வானியல் கழகங்களின் சார்பில் பல உரைகள் ஆற்றியுள்ளார். இவர் 2015 இல் வரலாற்றுப் புகழ்வாய்ந்த போர்ட்சுமவுத் துறைமுகத்தில் நேரடி விண்மீன்காணல் திட்டத்துக்கு ஏற்பாடு செய்து ஓம்புநராக இருந்தார்.  
இவர் பொதுமக்களுக்கான வானியல் உரைகள் மட்டுமன்றி, அறிவியல் நகைச்சுவை நிகழ்ச்சிகளிலும் ஈடுபட்டுள்ளார். அதே ஆண்டில் இவர் துல்லியமற்ற அறிவியல் கோட்பாடுகளால் முறையாக விவாதம் நடத்திய பாஃபெசுட்டு விழாவையும் விருந்தோம்பினார். இவர் செல்டம் சீரியுசு ( *Seldom Sirius*) எனும் வானியல் இணைய ஒலிபரப்பு நிகழ்ச்சியின் நிறுவனரும் இணையோம்புநரும் ஆவார்.  
இவர் 2011 இல் நான் ஓர் அறிவியலாளர் ஆவேன். இங்கிருந்து எனை வெளியேற்றுங்கள்! என்ற நிகழ்ச்சியில் வெற்றிபெற்றார். இவர் 2012 இல் போர்ட்சுமவுத் பல்கலைக்கழகத்தின் அண்டவியல், ஈர்ப்பு நிறுவனத்தில் சேர்ந்தார். இங்கு பரப்புரைக்கும் மக்கள் தொடர்புக்கும் மதிப்பீட்டுக்கும் இவர் பொறுப்பாளர் ஆவார். இவர் ஒவ்வோராண்டும் 10,000 பள்ளி மாணவர்களுடனும் பொது உறுப்பினர்களுடன் பணிசெய்கிறார்.
# சுசானா இலிசானோ

**எசுதெல்லா சுசானா இலிசானோ சோபெரோன்** *(Estela Susana Lizano Soberón)* (பிறப்பு: மார்ச்சு 29, 1957) ஒரு மெக்சிகோ வானியற்பியலாளரும் ஆராய்ச்சியாளரும் ஆவார். இவர் விண்மீன் உருவாக்கக் கோட்பாட்டு ஆய்வில் சிறப்புப் புலமை பெற்றவர் ஆவார்.
# சுசானா இலிசானோ

## வெளியீடுகள்

இவர் பல மக்களுக்கான அறிவியல் கட்டுரைகளும் பல நூல்களின் இயல்களும் எழுதியுள்ளார். இவை 5500 தடவை மேற்கோளாகச் சுட்டப்பட்டுள்ளன. அவற்றில் சில பின்வருமாறு:  
- "Formation of stars in molecular clouds" in *Formación estelar* of UNAM and the Fondo de Cultura Económica in 1996
- "Astronomy in Mexico in the 21st Century" in the *Estado actual y prospectiva de la ciencia en México* of the Mexican Academy of Sciences in 2003
- "The Formation of Stars and Planets" in *Siete problemas de la astronomía contemporánea* of the National College in 2004
- "How are the Stars Formed?" in *Aportaciones científicas y humanísticas en el siglo XX* of the Mexican Academy of Sciences in 2008
# சுசானா இலிசானோ

## தகைமைகளும் விருதுகளும்

- மேரி எலிசபெது உகுள் ஆராய்ச்சி விருது, பெர்க்கேலி கலிபோர்னியா பல்கலைக்கழக வானியல் துறை, 1986
- அறிவியல் ஆராய்ச்சி விருது, துல்லிய அறிவியல் புலங்கள் , மெக்சிகோ அறிவியல் கல்விக்கழகம், 1996
- துல்லிய அறிவியல் புலங்கள் ஆராய்ச்சி இளங்கல்வியாளருக்கு UNAM வழங்கும் தேசியப் பல்கலைக்கழகத் தகைமை, 1996
- குகன்கீம் ஆய்வுநல்கை, ஜான் சைமன் குகன்கீம் நினைவு அறக்கட்டளை, (1998–1999)
- அறிவியல் ஆராய்ச்சிக்கான விருது, மெக்சிகோ இயற்பியல் கழகம், 2001
- அறிவியல், மாந்தவியல் ஆராய்ச்சி விருது, மெக்சிகோ அரசு அறிவியல் தொழில்நுட்ப மன்றம், 2006
- மார்க்கோசு மொழ்சின்சுகி பதக்கம், UNAM இயற்பியல் நிறுவனம், 2010
- இயற்பியல், கணிதவியல், இயற்கை அறிவியல் புலங்களுக்காக மெக்சிகோ பொதுக் கல்விச் செயலகம் வழங்கும் கலை, அறிவியலுக்கான தேசியப் பரிசு, 2012.
# தைட்டானியம் டெட்ராபுரோமைடு

**தைட்டானியம் டெட்ராபுரோமைடு** *(Titanium tetrabromide)* என்பது TiBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இடைநிலை உலோக புரோமைடுகளில் அதிகமாக ஆவியாகக் கூடிய புரோமைடாக இது கருதப்படுகிறது. தைட்டானியம் டெட்ராகுளோரைடு, தைட்டானியம் டெட்ரா அயோடைடு ஆகிய சேர்மங்கள் பெற்றுள்ள பண்புகளின் சராசரி பண்புகளை தைட்டானியம் டெட்ராபுரோமைடு பெற்றுள்ளது. உயர் லூயிசு அமிலப்பண்பும், முனைவற்ற கரிமக் கரைப்பான்களில் அதிகமாகக் கரைவதும் இந்த நான்கு ஒருங்கிணைவுகள் கொண்ட Ti (IV) இன வேதிச்சேர்மங்கள் இனத்தின் சில முக்கிய பண்புகளாகக் கருதப்படுகின்றன. TiBr4 சேர்மம் டையா காந்தப்பண்பு கொண்டதாகும். இது உலோக மையத்தின் d0 அமைப்பை பிரதிபலிக்கிறது .
# தைட்டானியம் டெட்ராபுரோமைடு

## தயாரிப்பும் கட்டமைப்பும்

இந்த நான்கு ஒருங்கிணைவு அணைவுச் சேர்மம் நான்முக வடிவத்தை ஏற்றுக்கொள்கிறது. இதை பல வழிமுறைகளில் தயாரிக்க முடியும்.  
1. தனிமங்களிலிருந்து தயாரிக்கலாம்.
1. தைட்டானியம் டையாக்சைடுடன் கார்பன் மற்றும் புரோமின் (கிரால் செயல்முறை) சேர்த்து வினைபுரியச் செய்வதன் வழியாகத் தயாரிக்கலாம்.
1. தைட்டானியம் டெட்ராகுளோரைடுடன் ஐதரசன் புரோமைடு சேர்த்து வினைபுரியச் செய்தும் தயாரிக்கலாம்.
# தைட்டானியம் டெட்ராபுரோமைடு

## வினைகள்

TiBr<sub>4</sub>(THF)<sub>2</sub> மற்றும் [TiBr<sub>5</sub>]<sup>−</sup>. [TiBr5]− போன்ற கூட்டு விளைபொருட்களை 2-மெத்தில்பிரிடின் போன்ற பெரிய ஈந்தணைவி வழங்கிகளுடன் சேர்ந்து தைட்டானியம் டெட்ராபுரோமைடு உருவாக்குகிறது. ஐந்து ஒருங்கிணைவுகள் கொண்ட வடிவமான TiBr4(2-மெத்தில்பிரிடின்) முக்கோண இரட்டைப்பட்டைக்கூம்பு வடிவில் உள்ளது. இதில் பிரிடின் மத்தியகோட்டுத்தளத்தில் அமைந்துள்ளது .
கரிமத் தொகுப்பு வினைகளில் தைட்டானியம் டெட்ராபுரோமைடு ஒரு லூயிசு அமில வினையூக்கியாகப் பயன்படுத்தப்படுகிறது .  
தைட்டானியத்தின் டெட்ராபுரோமைடும் டெட்ராகுளோரைடும் வினைபுரிந்து கலப்பு டெட்ரா ஆலைடுகளை TiBr4−xClx (x = 0-4) உருவாக்குகின்றன. இந்த மறுபகிர்வு வினையின் வினை வழிமுறை உறுதியில்லாததாகும். முன்மொழியப்படும் ஒரு பாதையும் இருபடிகளின் இடைநிலைகளை அழைக்கிறது .
# தைட்டானியம் டெட்ராபுரோமைடு

## பாதுகாப்பு

எளிதில் நீராற்பகுப்பு அடைந்து ஐதரசன் புரோமைடை வெளிவிடுவதால் இச்சேர்மம் அபாயத்தை விளைவிக்கும் சேர்மமாகக் கருதப்படுகிறது.
# மாங்கனோவன் கால்சைட்டு

**மாங்கனோவன் கால்சைட்டு** *(Manganoan calcite)* என்பது பல்வேறுபட்ட கால்சைட்டுகள் நிறைந்துள்ள மாங்கனீசுக் கனிமமாகும். இக்கனிமத்தை மாங்கனோ கால்சைட்டு என்ற பெயராலும் அழைக்கிறார்கள். கனிமத்தில் இடம்பெற்றுள்ள கால்சைட்டுகள் இக்கனிமத்திற்கு இளஞ்சிவப்பு நிறத்தை அளிக்கின்றன . (Ca,Mn)CO<sub>3</sub> என்ற மூலக்கூற்று வாய்ப்பாட்டால் இக்கனிமம் விவரிக்கப்படுகிறது.
சிலோவாக்கியா குடியரசின் பன்சுகா சிடியாவ்நிக்கா சுரங்க மாவட்டத்தில் முதன் முதலாக இது கண்டுபிடிக்கப்பட்டு வெளியிடப்பட்டது, ஆனால் இக்கனிம உலகெங்கிலும் பரவலாகக் காணப்படுகிறது. நைகா, சிகுவாகுவா, மெக்சிக்கோ, வாள்களின் குகை எனப்படும் பகுதி மற்றும் பல்கேரியா போன்ற இடங்கள் குறிப்பிடத்தக்கவையாகும்.  
மாங்கனோவன் கால்சைட்டு சில நேரங்களில் ரோடோகுரோசைட்டு கனிமத்துடன் சேர்த்து குழப்பிக் கொள்ளப்படுகிறது. மாங்கனோவன் கால்சைட்டு கனிமத்திலுள்ள மாங்கனீசின் அளவு இடத்திற்கு இடம் மாறுபடுகிறது. மாங்கனோவன் கால்சைட்டும் ரோடோகுரோசைட்டும் சேர்ந்து பல்வேறு வகையான திண்ம கரைசல்களை உருவாக்குகின்றன. இதனால்அதிக விகிதத்தில் மாங்கனீசு நிறைந்து கனிமத்தின் நிறம் சிவப்பாக மாறுகிறது.
# அப்துல்லா குல் இடைமாற்றுசந்தி

**அப்துல்லா குல் இடைமாற்றுசந்தி** *(Abdullah Gul Interchange)* என்பது பாக்கித்தான் நாட்டிலுள்ள லாகூர் நகர சுற்றுவட்டப் பாதையில் அமைந்திருக்கும் ஒரு சாலைகள் சந்திப்பு பகுதியாகும். துருக்கி நாட்டின் குடியரசுத்தலைவர் அப்துல்லா குல் நினைவாக இப்பகுதிக்கு அப்துல்லா குல் இடைமாற்றுசந்தி எனப்பெயரிடப்பட்டது. லாகூர் நகரில் உள்ள அல்லாமா இக்பால் அனைத்துலக விமான நிலையத்திற்குச் செல்லும் வழியில் இச்சந்தி அமைந்துள்ளது. அப்துல்லா குல் இடைமாற்றுசந்தி 2010 ஆம் ஆண்டு ஏப்ரல் 1 ஆம் நாளில் திறக்கப்பட்டது. ஏழே மாத காலப்பகுதியில் 2,275 மில்லியன் செலவில் இச்சந்தி கட்டிமுடிக்கப்பட்டு சாதனைக்குள்ளானது.
பாக்கித்தான் பிரதமர் சையத் யூசுப் ரசா கிலானி மற்றும் பஞ்சாப் மாநில முதலமைச்சர் மியான் முகமது சாபாசு செரீப் ஆகியோர் தொடக்க விழாவில் கலந்து கொண்டனர். ஒப்பந்தக்காரர்களால் நிறைவேற்றப்பட்ட மிகச்சிறந்த வேலைத்திட்டம் இச்சந்தி என விழா பிரமுகர்கள் பாராட்டுகளை அளித்தனர் . முன்னதாக 2010 ஆம் ஆண்டில் மார்ச் மாதம் 16 அன்று பஞ்சாப் முதலமைச்சர் ஒரு முன்னோடித் திறப்புவிழா நிகழ்ச்சியை நடத்தியிருந்தார்.
# அப்துல்லா குல் இடைமாற்றுசந்தி

## கட்டுமான விவரங்கள்

| கட்டுமான மதிப்பு | ரூ. 2.2 பில்லியன் |  |
| --- | --- | --- |
| பாலம் 1 நீளம் | 46.50 மீட்டர் |  |
| பாலம் 2 நீளம் | 50.10 மீட்டர் |  |
| கட்டுமான காலம் | 7 மாதங்கள் |  |
| உரிமை | திட்ட மேலாண்மை அலகு, பஞ்சாப் அரசு, லாகூர், பஞ்சாப் (பாக்கிஸ்தான்) |  |
| ஆலோசகர் | நெசுபாக் |  |
| ஒப்பந்தக்காரர் | என்.எல்.சி மற்றும் அபீப் கட்டுமான நிறுவனம் | } |
# சிவகங்கை மலை

**சிவகங்கை மலை** (*Shivagange*, ) என்பது கர்நாடக மாநிலத்தின், பெங்களூர் ஊரக மாவட்டத்தின் தொப்பஸ்பேட் அருகில் உள்ள ஒரு மலையாகும். இந்த மலையின் உச்சியானது 804.8 மீட்டர் அல்லது 2640.3 அடி உயரமாகும். இந்த மலையானது பெங்களூரில் இருந்து 54 கிலோமீட்டர் தொலைவிலும், தும்கூரில் இருந்து 19 கிலோமீட்டர் தொலைவிலும் உள்ளது. இந்த மலையானது சிவலிங்க வடிவில் உள்ளது. மேலும் இந்த மலையில் இருந்து வரும் ஊற்றானது உள்ளூர் மக்களால் "கங்கா" என அழைக்கப்படுகிறது. இவையே இந்த மலைக்கான பெயர் காரணமாக அமைந்துள்ளது. இது மேலும் *தட்சிண காசி* (தென் காசி) எனவும் அறியப்படுகிறது. இந்த மலையில் கங்காதரீஸ்வரர் கோயில், ஸ்ரீ ஹொன்னம்மாதேவி கோயில், ஒலக்கே தீர்த்தா (உலக்கை தீர்த்தம்), நந்தி சிலை, பட்டல கங்கே, மலையின் செங்குத்தான ஒரு பாறை முகட்டில் செதுக்கப்பட்டதற்காக சிறப்பாக அறியப்படும் பசவண்ணா என்னும் நந்தி சிலை, சாரதாம்பா கோயில் போன்ற கோயில்கள் உள்ளன. மேலும் இந்த மலையில் அகஸ்த்திய தீர்த்தம், கண்வ தீர்த்தம், கபில தீர்த்தம், பாதாள கங்கா போன்ற தீர்த்தங்கள் உள்ளன.  
ஸ்ரீ ஹொன்னம்மாதேவி கோயில் ஒரு குகையில் உள்ளது. ஸ்ரீ கவி கங்காதீஸ்வரர் கோயிலும் ஒரு குகையில் உள்ளது. கவி என்பது குகையை குறிப்பிடும் சொல்லாகவும் கங்காதீஸ்வரர் என்பது தலையில் கங்கையை தாங்கிய சிவனை குறிக்கும் சொல்லாகும். ஒவ்வொரு ஆண்டும் தைமாதம் மகரசங்கராந்தி அன்று கங்காதீஸ்வரருக்கும் மற்றும் ஹொன்னம்மாதேவிக்கும் (பார்வதி) திருக்கல்யாண விழா நடத்தப்படுகிறது. அச்சமயம் புனித கங்கை நீராக கருதப்படும் ஊற்றுநீர் மலை உச்சியில் இருந்து வரும். அந்த புனித நீரை திருமணச் சடங்குக்கு பயன்படுத்துவர்.
# சிவகங்கை மலை

## வரலாறு

இந்தப் பகுதியானது போசள மன்னர்களின் ஆட்சியில் இருந்தபோது, போசள மன்னனான விட்டுணுவர்தனின் மனைவியும் அரசியுமான சாந்தலா தனக்கு ஆண் குழந்தை பிறக்காத ஏக்கத்தில் ஏற்பட்ட மன அழுத்தத்தினால் இந்த மலையில் இருந்து குதித்து தற்கொலை செய்து கொண்டாள். அவள் தற்கொலை செய்து கொண்ட இடமானது சாந்தலா வீழ்ச்சி என அழைக்கப்படுகிறது. இந்த மலையானது 16ஆம் நூற்றாண்டில் சிவப்பநாயக்கர் காலத்தில் பலப்படுத்தப்பட்டது. பெங்களூரை நிறுவியவரான கெம்பே கௌடாவின் காலத்தில் இந்த மலையில் உள்ள கோட்டை மேலும் பலப்பட்டு, இந்த கோட்டையில் தன் புதையலின் ஒரு பகுதியை வைத்தார்.  
ஒவ்வொரு ஆண்டும் சங்கராந்தி மாதத்தில் (தை) ஒரு மாதம் முழுக்க இங்கு கால்நடைச் சந்தை நடக்கிறது. அப்போது காளைகளை வாங்க விற்க பலர் கூடுவர். ஆண்டுக்கு இரு முறை இங்கு பக்தர்களால் தேர்த் திருவிழா நடத்தப்படுகிறது. சனவரியில் கங்காதீஸ்ரருக்கும், அக்டோபரில் ஹொன்னமா தேவிக்கும் தேர்த் திருவிழா நடத்தப்படுகிறது.
# சிவகங்கை மலை

## கவி கங்காதீஸ்வரர் கோயில் குறித்து நிலவும் நம்பிக்கைகள்

கவி கங்காதீசுவரர் கோயியில் ஒரு சுவாரசியமான அற்புதம் நிகழ்கிறது. சிவலிங்கத்துக்கு அபிசேகம் செய்யப்படும் நெய்யானது வெண்ணெயாக மாறிவிடுவதே அந்த அற்புதமாகும். இந்த நிகழ்வை பக்கர்கள் நேரில் காண இயலும். வெண்ணையாக மாறும் இந்த நெய்யானது மருத்துவ குணம் கொண்டது எனவும், பல நோய்களை குணமாக்கக் கூடியது என்றும் பக்தர்களால் நம்பப்படுகிறது. இந்த கோயில் கருவறையில் இருந்து சுமார் 50 கி.மீ. தொலைவில் பெங்களூரில் உள்ள கவி கங்காதேஸ்வரர் கோயில் கருவறைவரைக்கு செல்ல இரகசிய சுரங்கப்பாதை உள்ளது என்ற கூற்று உள்ளது.
# சிவகங்கை மலை

## குமுதவதி ஆறு

சிவகங்கா மலையில் தோன்றும் குமுதவதி ஆறானது ஆர்க்காவதி ஆற்றின் துணை ஆறாகும். குமுதவதி ஆறானது பெங்களூர் ஊரக மாவட்டத்தின் நெலமங்கலா வட்டத்தின் பெரும்பகுதி கிராமங்கள் மற்றும் இராமநகர மாவட்டத்தின் மகடி வட்டத்தின் ஒரு பகுதியில் கிராமங்கள் வழியாக மொத்தம் 278 கிராமங்கள் வழியாக 460&nbsp;கிமீ<sup>2 </sup> பரப்பளவில் பாய்கிறது. ஆறு பாயும் இப்பகுதிகளில் காடழிப்பு, மிகுதியான நிலத்தடி நீர் உறிஞ்சல், மண் அரிப்பு, ஆக்கிரமிப்பு, மிகுதியான யூகலிப்டஸ் மர வளர்ப்பு போன்ற பல்வேறு காரணங்களினால் ஆற்றோரத்தில் உள்ள அனைத்து கிராமங்களிலும் குடிநீர் மற்றும் விவசாயத்திற்கான நீர் பற்றாகுறை கடுமையாக ஏற்பட்டுள்ளது. இதனால், இந்த ஆற்றின் வளத்தைப் புதுப்பிக்க பல குழுக்கள் திட்டங்களை தீட்டி முயற்சிகளில் ஈடுபட்டு வருகின்றன.
# சிவகங்கை மலை

## மலைஏற்றம்

கர்நாடக மாநிலத்தில் இப்பகுதியானது பாறையேற்றத்துக்கு பிரபலமான இடமாக உள்ளது. மலை உச்சியை அடைய மலைப் பாறையில் படிக்கட்டுகள் செதுக்கப்பட்டுள்ளன. சில இடங்களில் படிக்கட்டுகள் அற்றும் உள்ளது. செங்குத்தான பாறையில் ஏற உள்ள குறுகலான படிக்கட்டுகளின் பக்கவாட்டுகளில் பாதுகாப்புக்கு இரும்புக் குழாய்களினால் கைப்பிடிகளும் அமைக்கப்பட்டுள்ளன. வழியில் இளைப்பாற ஆங்காங்கே இடங்களும், அங்கே உணவுப் பெருட்களும், குடிபானங்கள் விற்கும் கடைகளும் உள்ளன. மலையின் அடிவாரத்தில் இருந்து உச்சிப் பகுதிக்குச் செல்ல 2.3 கி.மீ. தொலைவு உள்ள மலையேற்ற பாதையில் ஏறவேண்டும். இந்தமலைகளில் வாழும் உயிரினங்களில் குரங்குகள் முக்கிய விலங்கு ஆகும்.
# சிவகங்கை மலை

## பாதுகாக்கப்பட்ட நினைவுச்சின்னம்

கர்நாடக தொல்லியல் மற்றும் வரலாற்று நினைவுச்சின்னங்கள் பாதுகாப்பு சட்டம் 1962இன் கீழ் இந்த மலையில் உள்ள கோயிலானது ஒரு பாதுகாக்கப்பட்ட நினைவுச்சின்னமாக உள்ளது.  
Shivagange
# புது ஆத்தூர்

**புது ஆத்தூர்** (ஆங்கிலம்:Pudu Athur) என்பது தமிழ்நாடு மாநிலத்தில் அமைந்துள்ள பெரம்பலூர் மாவட்டத்தில் இருக்கும் ஒரு கிராமம் ஆகும். இதற்கு ஈச்சம்பட்டி என்ற பெயரும் உண்டு. இதன் ஒரு பகுதி அருகில் உள்ள குரும்பலூர் பேரூராட்சி<nowiki/>யைச் சேர்ந்தது; மற்றொரு பகுதி அருகில் உள்ள லாடபுரம் என்ற ஊராட்சியைச் சார்ந்தது. இதன் அமைவிடம் கூகுள் வரைபடத்தில் 11°13'26.6"N 78°46'20.1"E
# புது ஆத்தூர்

## மக்கள் வகையினர்

புது ஆத்தூர் 1967ல் சட்டமன்ற உறுப்பினர் மணியின் பேரன் முன்னாள் சடடமன்ற உறுப்பினர் காட்டுக்குளம் கார்த்திகேயன் ஆகியோர் பிறந்த ஊர்
# மக்னீசியம் பார்மேட்டு

**மக்னீசியம் பார்மேட்டு** *(Magnesium formate)* என்பது Mg(HCO<sub>2</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். பார்மிக் அமிலத்தினுடைய மக்னீசியம் உப்பு மக்னீசியம் பார்மேட்டு என்று அழைக்கப்படுகிறது. மக்னீசியம் ஆக்சைடுடன் பார்மிக் அமிலம் வினைபுரிவதால் இவ்வுப்பு உருவாகிறது. மக்னீசியம் பார்மேட்டு சேர்மக்கரைசலை படிகமாக்குவதால் இருநீரேற்று உருவாகிறது .
# மக்னீசியம் கிளைசினேட்டு

**மக்னீசியம் கிளைசினேட்டு** *(Magnesium glycinate)* என்பது C<sub>4</sub>H<sub>8</sub>MgN<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கிளைசினுடைய மக்னீசியம் உப்பு மக்னீசியம் கிளைசினேட்டு என்று அழைக்கப்படுகிறது. மக்னீசியம் டைகிளைசினேட்டு என்றும் மக்னீசியம் பைகிளைசினேட்டு என்றும் இச்சேர்மத்தை பெயரிட்டு அழைக்கிறார்கள். ஒரு மக்னீசியம் மூலக்கூறும் இரண்டு கிளைசின் மூலக்கூறுகளும் சேர்ந்து மக்னீசியம் கிளைசினேட்டு உருவாகிறது. உணவுக் கூட்டுசேர் பொருளாக இதைப் பயன்படுத்துகிறார்கள் அல்லது கர்ப்பத் தூண்டலால் ஏற்படும் தசைப்பிடிப்பு. ஆகிய நோய்களுக்கான சிகிச்சையில் இச்சேர்மம் பொருந்துமா என ஆராயப்பட்டு வருகிறது
# யுனைடட் 93 (திரைப்படம்)

*யுனைடெட் 93 *திரைப்படத்தின்* *சிறப்புக் காட்சியானது 2016 ஏப்ரல் 26 அன்று நியூயார்க் நகரத்தில் நடந்த ட்ரிபேகா திரைப்பட விழாவில் திரையிடப்பட்டது*. *விமானத்தில் பயணித்த பலரின் குடும்ப உறுப்பினர்கள் படத்துக்கு தங்கள் ஆதரவை வழங்குவதற்காக படத்தின் சிறப்புக் காட்சியில் கலந்து கொண்டனர்.  
2006 ஏப்ரலில் வட அமெரிக்காவில் வெளியிடப்பட்ட இந்தப் படம் விமர்சன ரீதியான பாராட்டைப் பெற்றது. படத்தின் முதல் மூன்று வார இறுதி நாட்களில் வந்த மொத்த வருமானத்தில் 10 விழுக்காடு வருவாயை யுனைட்டட் 93 விமானத்தில் பலியானவர்களுக்கான ஒரு நினைவகத்தை உருவாக்க நன்கொடையாக வழங்கப்பட்டது. இப்படமானது ஐக்கிய மாகாணத்தில் $ 93.4 மில்லியனும், உலகளவில் $ 76.3 மில்லியன் வசூலையும் ஈட்டியது. இந்த திரைப்படம் சிறந்த இயக்குனருக்கான விருது உள்ளிட்ட இரண்டு அகாடெமி விருது<nowiki/>ளுக்கான பரிந்துரைகளைப் பெற்றது.
# யுனைடட் 93 (திரைப்படம்)

## கதை

சியாத் ஜர்ரா, சயீத் அல்-கம்தி, அஹமத் அல்-நமி, அஹ்மத் அல்_ஹஸ்வாவி ஆகிய நான்கு பயங்கரவாதிகள் தாங்கள் தங்கி இருந்த விடுதியில் பிராத்தைனையில் ஈடுபடுவதாக படம் துவங்குகிறது. அதன்பிறகு நியூயார்க் விபர்டி பன்னாட்டு வானூர்தி நிலையம் வந்துசேரும் இவர்கள், பாதுகாப்பு சோதனைகளுக்குப் பிறகு பிற பயணிகளோடு பயணிகளாக நியூ ஜெர்சியில் இருந்து சான்பிரான்ஸ்கோ செல்லும் வானூர்தியில் ஏறி அமர்கின்றனர். சில நெரிசல் பிரச்சனைகளால் வானூர்தி புறப்பட 40 நிமிடங்கள் தாமதம் ஏற்படுகிறது.  
சற்று நேரத்தில் வானூர்தி கட்டுப்பாட்டு அறைக்கு பாஸ்டன் நகரில் இருந்து புறப்பட்ட வானூர்தியான அமெரிக்கன் 11 கடத்தப்பட்டதாக தகவல் வந்து சேர்கிறது. அதற்கு பிறகு காலை 8.45 மணிக்கு அந்த வானூர்தி உலக வர்தக மைய இரட்டை கோபுரத்தின் வடக்குப் பகுதியில் மோதுகிறது. இது நடந்த 18ஆவது நிமிடத்தில் அந்தக் கட்டடத்தின் தெற்குப் பகுதியில் யுனைட்டட் 175 வானூர்தி வந்து தாக்குகிறது. இதையடுத்து 9.45க்கு அமெரிக்கத் தலைமையகமான பெண்டகன் மீது அமெரிக்கன் 77 வானூர்தி தாக்குகிறது.  
இதற்கிடையில் பறந்து கொண்டிருக்கும் யுனைட்டட் 93 வானூர்தியில் உள்ள பயங்கரவாதிகளில் ஒருவன் கழிப்பறைக்கு சென்று, ஒரு போலி வெடிகுண்டை தயாரித்து தன் இடுப்பில் அணிந்துகொண்டு தன் இருக்கையில் வந்து அமர்கிறான். பின்னர் அவனுடன் இன்னொருவனுமாக இருவர் எழுந்து பயணிகளைத் தாக்கத் துவங்குகின்றனர். அப்படியே தன் இடுப்பில் கட்டியிருக்கும் போலி வெடிகுண்டை காட்டி பயணிகளை மிரட்டுகிறான். இதே சமயம் மற்ற இரு பயங்கரவாதிகள் வானூர்தி ஓட்டுநர் அறையைக்குள் நுழைந்து, ஓட்டுநர்கள் இருவரையும் கொன்று வானூர்தியை தங்கள் கட்டுப்பாட்டுக்குள் கொண்டு வருகின்றனர. விமான கட்டுப்பாட்டு அதிகாரிகளுக்கு எந்த வித தகவலும் யுனைட்டட் 93 வானூர்தியில் இருந்து கிடைக்காமல் போகவே இதுவும் கடத்தப்பட்டிருக்கலாம் என்ற முடிவுக்கு அதிகாரிகள் அஞ்சுகின்றனர்.  
இச்சமயத்தில் இரட்டை கோபுரமும், பெண்டகனும் அடுத்தடுத்து வானூர்திகளால் மோதப்பட்ட செய்தி வானூர்தியில் உள்ள பயணிகளுக்கு செல்பேசிகள் வழியாக தெரியவருகிறது. இதையடுத்து தாங்கள் பயணிக்கும் வானூர்தியும் இவ்வாறு மோதுவதற்காகவே கடத்தப்பட்டிருப்பதும், இனி வானூர்தி தரையிரங்காது என்பதையும் பயணிகள் உணர்கின்றனர். இதனால் கோபம் கொள்ளும் பயணிகள் பயங்கவாதிகளின் திட்டத்தை முறியடிப்பதற்காக திட்டமிட்டு ஒரு பயங்கரவாதியைக் கொல்கின்றனர். அவன் இடுப்பில் உள்ளது போலி வெடுகுண்டு என்று கண்டறிகின்றனர். இதையடுத்து இன்னொரு பயங்கரவாதியையும் பயணிகள் தாக்குகின்றனர். இரு பயங்கவாதிகளை ஒழித்த பிறகு பயணிகள் விமானி அறையை உடைத்துக் கொண்டு உள்ளே நுழைகின்றனர். அங்கே வானூர்தியை இலக்கு நோக்கி விரைவாக செலுத்திக் கொண்டிருக்கும் இரு பயங்கரவாதிகளையும் கொல்கின்றனர். இதனால் கட்டுப்பாட்டை இழந்த வானூர்தி பென்சில்வேனியா நகரில் தரையில் விழுந்து நேர்ச்சிக்கு உள்ளாகிறது.
# மக்னீசியம் இரும்பு எக்சா ஐதரைடு

**மக்னீசியம் இரும்பு எக்சா ஐதரைடு** *(Magnesium iron hexahydride)* என்பது Mg<sub>2</sub>FeH<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பச்சை நிறத்தில் டயாகாந்தப்பண்பு கொண்ட திண்மமான இச்சேர்மம் உலர் காற்றில் நிலைப்புத்தன்மையுடன் காணப்படுகிறது. உயர் அழுத்தத்தில் உள்ள ஐதரசனில் தூளாகக் கலக்கப்பட்ட மக்னீசியம் மற்றும் இரும்பு தனிமங்களின் கலவையை சூடுபடுத்தி மக்னீசியம் இரும்பு எக்சா ஐதரைடு தயாரிக்கப்படுகிறது :  
:2 Mg + Fe + 3 H<sub>2</sub> → Mg<sub>2</sub>FeH<sub>6</sub>.
# மக்னீசியம் இரும்பு எக்சா ஐதரைடு

## கட்டமைப்பு

K<sub>2</sub>PtCl<sub>6</sub> சேர்மத்துடன் இச்சேர்மம் சமவுருவக் கட்டமைப்பைக் கொண்டுள்ளது. அதாவது, அவற்றின் இணைப்பிகளும் கட்டமைப்புகளும் ஒரேமாதிரியாக இருக்கின்றன. [FeH<sub>6</sub>]<sup>4−</sup> மையம் 1.56 Å என்ற அளவில் Fe-H பிணைப்பு இடைவெளி கொண்ட எண்முக மூலக்கூற்று வடிவத்தை ஏற்றுக்கொள்கிறது. Mg2 + மையங்கள் 2.38 Å என்ற தொலைவை Mg-H பிணைப்பு இடைவெளியாகக் கொண்டு எண் கோணத்தின் முகப்புகளுடன் பிணைக்கப்பட்டுள்ளன. மேலும், [RuH<sub>6</sub>]<sup>4−</sup>, [OsH<sub>6</sub>]<sup>4−</sup> மற்றும் [PtH<sub>6</sub>]<sup>2−</sup> உள்ளிட்ட எதிர்மின் அயனிகளைக் கொண்ட தொடர்புடைய பல சேர்மங்கள் அறியப்படுகின்றன .
# மக்னீசியம் இரும்பு எக்சா ஐதரைடு

## கரையும் வழிப்பெறுதிகள்

சாதாரணக் கரைப்பான்களில் Mg<sub>2</sub>FeH<sub>6</sub> கரையாது என்றபோதிலும் தொடர்புடைய சில சேர்மங்கள் கரைகின்றன. உதாரணமாக தொடர்புடைய Mg<sub>4</sub>Br<sub>4</sub>(THF)<sub>4</sub>FeH<sub>6</sub> .என்ற உப்பு தொடர்புடைய ஆல்காக்சைடுகள் போல கரைகிறது. ஐதரைடு ஈந்தணைவிகள் சயனைடுகளைக் காட்டிலும் பலவீனமான படிகப் புலத்தை வெளிப்படுத்துகின்றன என்பதை அச்சேர்மங்களைப் பற்றிய கணக்கீடுகள் தெரிவிக்கின்றன .
# சுசான்னி இம்பர்

**சுசான்னி (சுசீ) இம்பர்** *(Suzanne (Suzie) Imber)* (பிறப்பு: மே 1983) இலைசெசுட்டர் பலகலைக்கழக்க் கோள் அறிவியலாளர் ஆவார். இவர் 2017 இல் பிரித்தானிய அலைவரிசை-2 இன் *Astronauts, Do You Have What It Takes?* எனும் தொலைக்காட்சி நிகழ்ச்சியினை வென்றார்.
# சுசான்னி இம்பர்

## கல்வி

இம்பர் பக்கிங்காம்சயரில் உள்ள அய்லேசுபரியில் பிறந்தார். இவர் எர்ட்போர்டுசயரில் உள்ள பெர்க்காம்சுடெடு பள்ளியில் படித்தார். அப்போது அண்டார்க்டிக்கின் 20 ஆம் நூற்றாண்டுத் தேட்டக் கதைகள் மிகவும் கவர்ந்துள்ளன. இவர் 2000 இல் இலாக்ரோசி தகைமையை வென்றார். இவர் இலண்டன் இம்பீரியல் கல்லூரியில் இயRபியல் படித்து 2005 இல் பட்டம் பெற்றார்.
# சுசான்னி இம்பர்

## ஆராய்ச்சியும் பணியும்

இம்பர் நாசா ஆராய்ச்சி அறிவியலாளராக 2008 இல் கோடார்டு விண்வெளிப் பறப்பு மையத்தில் சேர்ந்தார். இங்கு இவர் எப்படி சூரியக் காற்ரின் ஆற்றலும் உந்தமும் புவியின் காந்தப் புலங்களுக்கு கடத்தப்படுகின்றன என்பதை ஆய்வு செய்தார். இவர் 2018 அக்தோபரில் ஏவப்படவுள்ள, ஐரோப்பிய விண்வெளி முகமையின் அடுத்த பெபிகொலம்போ எனும் அறிவன் இலக்குத் திட்டக் கருவி வடிவமைப்பில் ஈடுபட்டுள்ளார். இவர் அறிவன் (புதன்) கோளின் காந்தக் கோளத்தையும் ஆய்வு செய்கிறார்.  
இவர் 2017 இல் பிரித்தானிய அலைவரிசை-2 இன் *Astronauts, Do You Have What It Takes?* எனும் தொலைக்காட்சி நிகழ்ச்சிக்குத் தேர்வு செய்யப்பட்டார். இவர பல அறைகூவல்களைச் சந்தித்துள்ளார். இவற்றில் ஒன்று, ஐந்து மடங்கு ஈர்ப்பில் உள்ள மையவிலக்கியில் உருசிய மொழியைப் பேசியுள்ளார்; அடுத்து கடலடிப் பயிற்சி ஏந்தமைப்பின் நெருக்கடிநிலை செயல்முறைகளில் கலந்துகொண்டுள்ளார். மேலும் இவர் தன் குருதிப் பதக்கூறுகளை தனே எடுத்துள்ளார். இவர் போட்டியில் வெற்றிபெற்று ஐரோப்பிய விண்வெளி முகமையில் சேர கிறிசு ஏடுபீல்டின் பரிந்துரையைப் பெற்றுள்ளார். வெற்றி பெற்றதும், இம்பர் பல மக்கள் பரப்புரைகளில் ஈடுபட்டு அவர்களுக்கு விண்வெளி அறிவியலில் விழிப்புணர்வையும் ஆர்வத்தையும் மேம்படுத்தியுள்ளார்.
# வினைல்பெரோசீன்

**வினைல்பெரோசீன்** *(Vinylferrocene)* என்பது C<sub>5</sub>H<sub>5</sub>)Fe(C<sub>5</sub>H<sub>4</sub>CH=CH<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம உலோகச் சேர்மமாகும். இதுவொரு பெரோசீன் வழிப்பெறுதி சேர்மமாகும். இச்சேர்மத்தில் ஒவி வினைல் குழு ஒரு வளையபென்டாடையீனைல் ஈந்தணைவியுடன் இணைக்கப்பட்டுள்ளது. பெரோசீனை ஒத்த வரிசை சிடைரீனைப் போல இதுவும் சில பல்பெரோசீன்கள் தயாரிப்பில் முன்னோடியாக திகழ்கிறது . ஆரஞ்சு, நிறத்தில் காற்றில் நிலைப்புத்தன்மையும் எண்ணெய்ப் பசை கொண்டதாகவும் முனைவற்ற கரிமக் கரைப்பான்களில் கரையக்கூடியதாகவும் வினைல்பெரோசீன் உள்ளது.  
அசிட்டைல்பெரோசீனிலிருந்து கிடைக்கும் α-ஐதராக்சைல்யெத்தில்பெரோசீன் சேர்மத்தை நீர்நீக்க வினைக்கு உட்படுத்தி வினைல்பெரோசீனைத் தயாரிக்கலாம் .
# அனுராக் ஆனந்த்

**அனுராக் ஆனந்த் (Anurag Anand)** (பிறப்பு: நவம்பர் 2, 1978 ) என்பவர் இந்திய எழுத்தாளர் ஆவார்.இவர் சுயமுன்னேற்றம் , புனைவு மற்றும் வரலாற்று புனைவு வகைகளில் பல பிரபலமான நூல்களை எழுதியுள்ளார். மேலும் இவர் மருந்துகள், அதிவேகமாக நுகரும் நுகர்வோர் பொருட்கள் மற்றும் நிதிச் சேவைகள் போன்ற வணிக துறைகளிலும் பணியாற்றி வருகிறார்.
# அனுராக் ஆனந்த்

## கல்வி

இவர் டார்ஜிலிங் மாவட்டம் குர்சியாங்கில் துவக்கக்கல்வி பயின்றார். பின்பு ஆனந்த் புதுதில்லி சென்றார்.1996 இல் புதுதில்லியில் உள்ள பொதுப்பள்ளியில் பள்ளிக்கல்வி பயின்றார். தில்லி பல்கலைக்கழகத்தில் இளங்கலை பொருளியல் பயின்றார்.
# வெசுனா மிலோசெவிக் தியேலார்

** வெசுனா மிலோசெவிக் தியேலார்** *(Vesna Milosevic-Zdjelar)* ஒரு செர்பிய-கனடிய வானியற்பியலாளரும் அறிவியல் கல்வியாளரும் நூலாசிரியரும் ஆவார். இவர் வின்னிபெகு பல்கலைக்கழகத்தில் சேர்ந்த அறிவியல் சாரா மாணவருக்கு வானியற்பியல் கற்றுத் த்ருவதில் சிறப்புப் புலமை பெற்றவர்.
# வெசுனா மிலோசெவிக் தியேலார்

## தொடக்கநிலை வாழ்க்கைப்பணி

வின்னிபெகு ஆசிரியப் பணிக்கு முன் இவர் செர்பியாவில் அமைந்த பெல்கிரேடு வான்காணகத்தில் வனியற்பியலாளராகப் பணி செய்துள்ளார். இவர் 1998 இல் நாட்டோ அமைப்பு தன் நாட்டை குண்டுவைத்து தகர்ப்பதில் இருந்து தப்பிக்க, கனடாவுக்குப் புலம்பெயர்ந்தார். கனடிய நிறுவனங்கள் இவரது வானியற்பியல் தகுதியை ஏற்றுகொண்டாலும், அறிவியல் கல்வியிலும் பட்டம் பெற முடிவெடுத்தார். இவர் முழுநேரப் பணிபெறும் முன்பு, தன் பணியை வின்னிபெகு பல்கலைக்கழகத்தில் இயற்பியல் பயிற்றுவித்தலில் தொடங்கினர் . இவரது கணவராகிய நேநாத் தியேலார் தொழில்முறை இசைக்கலைஞர் ஆவார். இவரும் கல்வியியல் இளவல் பட்ட்த்தைப் பெற்றார்.
# வெசுனா மிலோசெவிக் தியேலார்

## வாழ்க்கைப்பணி

இவர் வானியல், அறிவியல் கருத்துப் படிமங்கள், இயற்பியல் ஆகியவற்றை வின்னிபெகு பல்கலைக்கழகத்தில் அறிவியல் சாரா மாணவருக்குப் பயிற்றுவிக்கிறார். இவர் இயற்பியல் துறையில் கல்வி கற்பிக்கிறார். அத்துறையில் 2000 இல் புல உறுப்பினராகச் சேர்ந்தார். இவர் வானியற்பியல் சிறப்புப் புலமை வாய்ந்தவர். இவரது ஆய்வு பால்வெளி வானியலிலும் அண்ட வானியற்பியலிலும் அமைகிறது. இவர் பத்துக்கும் மேற்பட்ட சமவல்லுனர் மீள்பார்வையிட்ட ஆய்வுக் கட்டுரைகளை வெளியிட்டுள்ளார். இவற்ரில் ஒன்று செர்பிய வானியலாளராகிய மிலன் எம். சிர்க்கோவிக் என்பவருடன் இணைந்து எழுதியதாகும். பால்வெளிப் புறணி (புறவளிமக் கோளம்) எனும் இவரது கட்டுரை பெருமைசான்ற அரசு வானியல் கழகத்தின் மாதக் குறிப்புகள் எனும் இதழில் வெளியாகியுள்ளது. கனடிய வானியல் கழகம் இவரை வானுயிரியல் புலமை வாய்ந்தவரில் ஒருவராகப் பட்டியலிட்டுள்ளது.  
வானியல் கல்வித் தொடரின் பகுதியாக இவர் கனடாவின் முதல் வானியல் அறிமுக நூலை இணையாசிரியராக எழுதியுள்ளார். இவர் 2017 இல் வின்னிப்எகு பல்கலைக்கழகத்தின் டெடெக்சு (TedX) கருத்தரங்கில் புடவியின் புரிதலில் நிலவும் புறநிலை வாரம்புகளைக் கடந்துசெல்லல் எனும் தலைப்பில் உரையாற்றி உள்ளார்.  
வின்னிபெகு பல்கலைக்கழக மதிப்பீட்டின்படி, இவர் அறிவியல் சாரா மாணவருக்கான அறிவியல் கல்வியிலும் அறிவியல் பரப்புரை வழியாக சமூக அறிவியல் உணர்வை வளர்த்ததிலும் கணிசமான பங்களிப்புகள் செய்துள்ளார். இவர் தொடர்ந்து தேசிய விருதைப் பெற்றுவரும் அறிவியல் பேசுவோம் களநிறுவனத்தின் ஒருங்கிணைப்பாளராகச் செயல்பட்டுவருகிறார். இது சிறுவரும் பதினட்டையரும் அறிவியலிலும் தொழில்நுட்பத்திலும் பொறியியலிலும் கணிதவியலிலும் எளிமையாக புரித்லைப் பெற வழிவகுத்து வருகிறது. இவர் அருகில் அமைந்த மிகவும் ஏழ்மாஇயான பகுதிகளின் பள்ளிகளுக்குச் சென்று குழந்தைகளுக்கு எளிமையான முறையில் அறிவியல் கருத்துகளை விளக்கிவருகிறார். இவர் தன் மாணவரை அறிவியல் வகுப்புக்கு அப்பாலும் சிந்திக்கும்படி வற்புறுத்துவர் : “நீ புவியைப் பன்னாட்டு விண்வெளி நிலையத்தில் இருந்து பார்த்தாலும் நிலவில் இருந்து பார்த்தாலும் புவியின் அரசியல் வரம்பெல்லைகள் ஏதும் உனக்குத் தெரியாது. கார்ல் சாகன் கூறுவது போல ஒரு நீலநிறப் பொட்டு தான தெரியும. இந்த புவி தொடர்ந்து இயங்கவேண்டுமானால், நாம் அனைவருமே படுபடவேண்டும்.”
# முனைக்காடு

**முனைக்காடு** இலங்கை, கிழக்கு மாகாணம், மட்டக்களப்பு மாவட்டத்தில் அமைந்துள்ள ஒரு கிராமம் ஆகும். இது தென்மேற்கு பட்டிப்பளை பிரதேச செயலாளர் பிரிவுக்குற்பட்ட மிகப்பெரிய கிராமம் ஆகும்.  
இக்கிராமத்தின் முக்கிய தொழில்களில் வேளாண்மை, மீன்பிடிப்பு ஆகியன முக்கியப் பங்கு வகிக்கின்றது.
# முனைக்காடு

## பாடசாலைகள்

- முனைக்காடு விவேகானந்தா வித்தியாலயம்
# முனைக்காடு

## கோயில்கள்

- வீரபத்திரசுவாமி ஆலயம்
- கொட்டாம்புலைப் பிள்ளையார்
- முத்துமாரியம்மன் ஆலயம்
- நாகலிங்கேஸ்வரர் ஆலயம்
- சித்திவிநாயகர்
- கண்ணகியம்மன் ஆலயம் காணப்படுகிறது.
# விக்கிப்பீடியா:Statistics/weekly/9-Sep-2018
# சோடியம் ஆரோதயோசல்பேட்டு

**சோடியம் ஆரோதயோசல்பேட்டு** *(Sodium aurothiosulfate)* என்பது Na<sub>3</sub>Au(S<sub>2</sub>O<sub>3</sub>)<sub>2</sub>•2H<sub>2</sub>O. என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இரண்டு தயோசல்பேட்டு ஈந்தணைவிகளுடன் பிணைந்திருக்கும் தங்கம்(I) இன் எதிர்மின் தன்மை கொண்ட ஒரு நேர்கோட்டு ஒருங்கிணைவு அணைவை இவ்வுப்பு பெற்றுள்ளது . மற்ற பல தங்கத்தின் சேர்மங்கள் போல சோடியம் ஆரோதயோசல்பேட்டும் வாதநோய் எதிர்ப்பு மருந்தாகப் பயன்படுத்தப்படுகிறது . மேலும் காசநோய்க்கான சிகிச்சையிலும் இச்சேர்மத்தை காய்ச்சி வடிகட்டிய நீருடன் ஒப்பிட்டு முதலாம் மருந்து கட்டுப்பாட்டு சோதனை 1931 ஆம் ஆண்டில் நடத்தப்பட்டது ,
# சாம்பல்தலை ஆலா

**சாம்பல் தலை ஆலா** (**lesser noddy** (*Anous tenuirostris*, also known as the **sooty noddy)**), என்பது நீள் சிறகு கடற்பறவை குடும்பத்தைச் சேர்ந்த ஒரு கடற்பறவை ஆகும். இப்பறவையானது கொமொரோசு, கென்யா, லைபீரியா, இந்தியா, மாலைத்தீவுகள், மொரிசியசு, சீசெல்சு, இலங்கை and ஐக்கிய அரபு அமீரகம் போன்ற நாடுகளின் கடல்சார்ந்த பகுதிகளில் காணப்படுகிறது.  
சாம்பல் தலை ஆலா பறவை ஒரு காலத்தில் கருந்தலை ஆலாவின் (Anous minutus) துணையினமாக கருதப்பட்டது. 2016 ஆம் ஆண்டு வெளியாற மூலக்கூறு பைலோஜெனிக் ஆய்வின் மூலம் இரண்டு இனங்களுக்கிடையிலான நெருங்கிய உறவு உள்ளது உறுதிப்படுத்தப்பட்டது.
# சாம்பல்தலை ஆலா

## விளக்கம்

சாம்பல்தலை ஆலா 30–34 செ.மீ (12–13 அங்குலம்) நீளம் கொண்டது. இதன் இறகானது 58–63 செமீ (23–25 அங்குலம்) என்ற அளவில் இருக்கும். உடல் எடை 97–120 கிலோ இருக்கும். இதன் சிறகுகள் பழுப்புகலந்த கரிய நிறம் கொண்டது. இதன் நெற்றியும், தலை உச்சியும் மங்கிய நிறம் கொண்டு இருக்கும். இதன் அலகானது கரிய நிறத்தில் உளி போன்று காணப்படும்.
# குரவில் தமிழ் வித்தியாலயம்

**குரவில் தமிழ் வித்தியாலயம்** இலங்கையில் வட மாகாணத்தில் முல்லைத்தீவு மாவட்டத்தில் பரந்தன் முல்லைத்தீவு வீதியில் 25ஆவது கிலோமீட்டர் கல்லிலிருந்து (A35) தெற்குத்திசையில் 3 கிலோமீட்டர் தூரத்தில் அமைந்துள்ள அரசினர் தமிழ்க் கலவன் பாடசாலையாகும். இங்கு தரம் 1 இலிருந்து தரம் 11 வரை மாணவர்கள் பயில்கின்றனர். 2018 ஆம் ஆண்டு வடமாகாணசபை உறுப்பினர் கௌரவ ஆண்டியையா - புவனேஸ்வரன் அவர்களின் நிதி ஒதுக்கீட்டில் இப்பாடசாலைக்கான ஒரு திறன் வகுப்பறை அமைத்துக்கொடுக்கப்பட்டது.
# குரவில் தமிழ் வித்தியாலயம்

## வரலாறு

இப்பாடசாலை 1997 இல் 10 மாணவர்களுடனும் 2 தொண்டர் ஆசிரியர்களுடனும் ஆரம்பிக்கப்பட்டது. 2006 ஆம் ஆண்டு முந்நூறு வரையிலான மாணவர்களுடன் வளர்ச்சி கண்டது.
# குரவில் தமிழ் வித்தியாலயம்

## அதிபர்கள்

- செல்லையா மேகநாதன் (1997-2015)
- மங்களேஸ்வரன் (2016)
- தாமோரதம்பிள்ளை மங்களரூபன்(2017)
- சிவபாதம் மோகஜீவன்(2017 இலிருந்து)
# குரவில் தமிழ் வித்தியாலயம்

## பாடசாலைக்கீதம்

<poem>**பல்லவி**
குரவில் தமிழ் வித்தியாலயம்
குவலயம் புகழ்ந்திட வாழ்க
குரவில் விளையும் கொழுநெல்லும் வாழையும்
உபபயிரும் பரந்தோங்க (குரவில்)  
**அனுபல்லவி**
எங்கள் உழைப்பில் எழுந்திட்ட பள்ளியில்
சங்கத் தமிழைப் பயில்வோம்
பொங்கும் மனதுடன் ஆரம்பக்கல்வியும்
ஆங்கிலமும் விஞ்ஞானமும் கற்போம் (குரவில்)  
**சரணம்**
ஒழுக்கத்தில் சமயமும் ஓங்கிடக் கணிதமும்
சமூகக் கல்வியும் கற்போம்
அழகியல் ஆக்கம் ஆற்றிடும் உடற்கல்வி
ஆர்வமுடன் தினமும் கற்போம் (குரவில்)  
நாளைய உலகில் நாயகர் நாமென
நன்குணர்ந்து கல்வி கற்போம்
ஆளும் அதிபர் அதி உயர் ஆசான்
அனைவரையும் பணிகிண்றோம்
</poem>  
இயற்றியவர்:திரு. நா. தியாகராசா  
முன்னாள் பிரதிக் கல்விப் பணிப்பாளர் (திட்டமிடல்)  
முல்லைத்தீவுக் கல்வி வலையம்
# அக்கு யாதவ்

**பரத் காளிசரண்**என்னும்** அக்கு யாதவ் ( Bharat Kalicharan**, alias **Akku Yadav** (1972 - 13 ஆகத்து 2004),என்பவர்இந்தியாவைச்சேர்ந்த 32வயதுவன்புணர்ச்சியாளர் ஆவார்.இவரை 2004ஆகத்து13 வெள்ளிக்கிழமை அன்றுகஸ்தூர்பா நகரைச்சேர்ந்த 200பேர் கொண்ட பெண்கள் கூட்டத்தால்நாக்பூரில் அடித்துக் கொல்லப்பட்டார். யாதவின் முகத்தில் மிளகாய் தூள் மற்றும் கற்கள்கொண்டுதாக்கப்பட்டு,எழுபது முறைக்கு மேல் குத்தப்பட்டார்.அவரால் பாதிக்கப்பட்டவர்களில் ஒருவர்அவரது ஆண்குறியைத்தாக்கினார்.இந்தத்தாக்குதல்கள் நாக்பூர் மாவட்ட நீதிமன்றவளாகத்திலேயே நடந்தன, நீதிமன்ற அறையிலேயேகடுமையாகதாக்கப்பட்டார். யாதவ் பத்தாண்டு காலமாக உள்ளூர் பெண்களை பாலியல் பலாத்காரம் செய்துவந்தபோதும், உள்ளூர்காவல்துறையினர்யாதவிடம்இலஞ்சம்பெற்றுக்கொண்டு பாதிக்கப்பட்டவர்களுக்கு உதவி செய்யவில்லை என்றும், இதனால்யாதவ்தொடர்ந்துகுற்றங்களைசெய்துமக்களைமுன்புறுத்திவந்தார்எனதாக்குதலில்ஈடுபட்டபெண்கள் குற்றம்சாட்டினர்.யாதவ் குறைந்தது மூன்று பேரைக் கொன்று, அவர்களது உடல்களை இரயில் பாதையில்போட்டதாகவும் கூறப்படுகிறது.  
2012 இல், அக்கு யாதவின் மருமகன் அமர் யாதவ் இதே போன்ற சூழ்நிலையில்குத்தப்பட்டதால்இறந்தார்.  
இந்தக் கொலையில் ஈடுபட்ட ஐந்து பெண்களை உடனே காவல்துறை கைது செய்து. நகரில் ஆர்பாட்டங்கள் நடத்தப்பட்டதையடுத்து அவர்கள் விடுதலை செய்யப்பட்டனர். உள்ளூர் சேரியில் வசிக்கின்ற ஒவ்வொரு பெண்ணும்இந்தக்கொலைக்கு பொறுப்பேற்றனர்.உள்ளூர்செயற்பாட்டாளரானஉஷாநாராயண்இந்தக்கொலைதொடர்பாகபிறருடன்சேர்த்து கைதுசெய்யப்பட்டார். 2012இல் உஷா நாராயணன் வெளியே வந்தார். ஆறு பெண்கள் உட்படகைதுசெய்யப்பட்டபிறர் வேறு நபர்கள் போதிய ஆதாரங்கள் இல்லாததால் விடுவிக்கப்பட்டனர்.
# சபர் அஞ்சம்

**சபர் அஞ்சம்** (Zafar Anjum) என்பவர் எழுத்தாளர் மற்றும் செய்தியாளர் ஆவார். இவர் பல நூல்களை எழுதியுள்ளார். தற்போது இவர் சிங்கப்பூரில் வசித்து வருகிறார்.
# சபர் அஞ்சம்

## புதினங்கள்

- *இக்பால் (2014)*
- *ஸ்டார்டப் கேபிடல்ஸ் (2014) *
- *தெ சிங்கப்பூர் டிகலாக்(2012)*
- *தெ ரிசர்ஜன்ஸ் ஆஃப் சத்யம் (2012)*
- *கஃப்கா அண்ட் ஆர்வெல் ஆன் சைனா* (2011)
# மக்னீசியம் ஓரோடேட்டு

**மக்னீசியம் ஓரோடேட்டு** *(Magnesium orotate)* என்பது C<sub>10</sub>H<sub>6</sub>MgN<sub>4</sub>O<sub>8</sub> என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். ஓரோட்டிக் அமிலத்தின் மக்னீசியம் உப்பு மக்னீசியம் ஓரோடேட்டு எனப்படுகிறது. இதுவொரு கனிமச் சேர்க்கைப் பொருளாகக் கருதப்படுகிறது. உயிரணுப்புற மக்னீசியக் குறைபாடு நோய்க்கு சிகிச்சையளிக்க இச்சேர்மம் பயன்படுகிறது. மேலும், ஓரோட்டிக் அமிலம் வழியாக அடினோசின் டிரைபாசுப்பேட்டு பிணைவதை தடுக்கும் மக்னீசியக் குறைபாட்டை தணிக்க பிணைக்கும் தளங்களை வழங்க இவ்வுப்பு பயன்படுகிறது.
# பிலார் உருயிசு இலாபுயெந்தே

**பிலார் உருயிசு இலாபுயெந்தே** *Pilar Ruiz-Lapuente* (பிறப்பு: 1964, பார்சிலோனா) ஓர் எசுப்பானிய வானியற்பியலாளர் ஆவார். இவர் பார்சிலோனா பல்கலைக்கழகப் பேராசிரியராகப் பணிபுரிகிறார். இவர் வகை 1ஏ (Ia ) மீப்பெரு விண்மீன் வெடிப்புகளை ஆய்வு செய்கிறார். இவர் 2004 இல் டைக்கோ பிராகியும் பிறரும் நோக்கிய வெண்குறுமீனின் துணையாக அமைந்த விண்மீனைக் கண்டுபிடித்த குழு உறுப்பினர் ஆவார். பின்னர், இவ்விண்மீன் SN 1572 எனும் மீப்பெரு விண்மீன் வெடிப்பாகியது. இவரது மீப்பெரு விண்மீன் வெடிப்பு ஆராய்ச்சி புடவியின் முடுங்குநிலை விரிவாக்கத்தைக் கண்டறிய வழிவகுத்தது.
# பிலார் உருயிசு இலாபுயெந்தே

## வாழ்க்கைப்பணி

உருயிசு இலாபுயெந்தே பார்சிலோனா பல்கலைக்கழகத்தில் இய்ற்பியலில் இளவல் பட்டத்தைப் பெற்றுள்ளார். பிறகு முனைவர் பட்டத்தைப் பார்சிலோனா பல்கலைக்கழகத்திலும் மாக்சு லிளாங்க் வானியற்பியல் நிறுவனத்திலும் ஐரோப்பிய தெற்கு வான்காணகத்திலும் முடித்துள்ளார். இவர் பின்னர் ஆர்வார்டு சுமித்சோனிய வானியற்பியல் மையத்தில் ஆய்வு மாணவராகச் சேர்ந்துள்ளார்.ரிவர் 2012 இல் இருந்து, பார்சிலோனா பல்கலைக்கழகத்தில் வானியல், வானிலையியல் துறையின் பேராசிரியராக உள்ளார்.
# பிலார் உருயிசு இலாபுயெந்தே

## ஆராய்ச்சியும் முடுங்குநிலைப் புடவியும்

இவர் மீவிண்மீன் வெடிப்பு அண்டவியல் திட்டத்தின் இரண்டு ஆய்வுக்குழுக்களில் ஒன்றில் உறுப்பினர் ஆவார். இக்குழுக்கள் எதிர்பாராவகையில் 1998 இல் புடவி முடுங்கியநிலையில் விரிவுறுவதாக கண்டறிந்தன. இவரது ஆய்வு இவரது குழுவின் முன்னணி ஆய்வாளராகிய சவுல் பெரிமட்டருக்கு நோபல் பரிசை வழங்க வைத்தது. சவுல் பெரிமட்டர் உயர்-z மீவிண்மீன் தேட்டக் குழுவின் இணக்கண்டுபிடிப்பாளர்களோடு இணைந்து இந்த நோபல் பரிசைப் பெற்றார்.
# பிலார் உருயிசு இலாபுயெந்தே

## வெளியீடுகள்

இவர் 2012 வரை 130 ஆய்வுக் கட்டுரைகளுக்கு மேலாக ஆய்விதழ்களில் வெளியிட்டுள்ளார். பல ஆய்வுக் கட்டுரைகளில் அடிக்கடி சான்று காட்டப்படும் கட்டுரைகளாக, "Tycho Brahe's supernova: light from centuries past", "Type Ia supernova scenarios and the Hubble sequence" ஆகியவை அமைகின்றன.  
இவர் "El enigma de la realidad. Las entidades de la física de Aristóteles a Einstein" எனும் தலைப்பில் ஒரு நூலையும் எழுதியுள்ளார்.
# காயத்ரி ஆறு

**காயத்ரி ஆறு (Gayatri River)**இந்தியாவில், மகாராட்டிர மாநிலத்தில் சதாரா மாவட்டத்தில் உற்பத்தியாகும் இந்த ஆறு, கிருஷ்ணா ஆற்றின் துணை ஆறாகும். இந்த ஆறு மேற்குத் தொடர்ச்சி மலைத்தொடரில் உள்ள பழைய மகாபலீஸ்வருக்கு அருகில் உள்ள பஞ்சகங்கை ஆலயத்தின் பகுதியிலிருந்து தொடங்குகிறது.  
இந்த ஆறு தென்னிந்தியாவின் மிகப்பெரிய மூன்று ஆறுகளுள் ஒன்றான கிருஷ்ணா ஆற்றுடன் *காரத்* என்ற இடத்தில் சந்திக்கிறது. இந்த ஆறானது மிகச்சிறியதும், மெதுவாக ஓடக்கூடியதும் ஆகும்.
# காயத்ரி ஆறு

## புவியியலும் வரலாறும்

மஹாபலீஸ்வர் என்பது கிருஷ்ணா ஆறு, கொய்னா ஆறு, *சாவித்திரி ஆறு*, வீணா ஆறு மற்றும் காயத்ரி ஆறு ஆகிய ஐந்து ஆறுகளின் பிறப்பிடம் ஆகும். பழைய மகாபலீஸ்வர் என்ற இடத்தில் உள்ள பஞ்சகங்கை என்ற கோயிலே இந்த ஆறுகளின் மூலமாக உள்ளது. புகழ் பெற்ற பழைய மகாபலீஸ்வரில் உள்ள புராதன சிவாலயத்தில் உள்ள பசு ஒன்றின் சிலையின் முகட்டில் இருந்து ஆறுகளின் தொடக்க இடம் அமைந்திருந்தது. இந்த உற்பத்தி மூலமானது, சாவித்திரியால் மும்மூர்த்திகள் சாபம் பெற்றதன் விளைவாக விஷ்ணு எடுத்த தோற்றமே அந்த முகடாகும் என புராணங்கள் சொல்கின்றன. வெண்ணாறு மற்றும் கொய்னா ஆறு ஆகியவை சிவன் மற்றும் பிரம்மா ஆகியோரின் வடிவங்கள் எனவும் புராணங்கள் கூறுகின்றன. காயத்ரி உள்ளிட்ட 4 ஆறுகளும் அந்த பசு சிலையின் வாயிலிருந்தே உற்பத்தியாகின்றன. இவை அனைத்தும் கிருஷ்ணா ஆற்றுடன் கலப்பதற்கு முன்பாக சற்றுத் தொலைவு பயணிக்கின்றன. இந்த மாபெரும் கிருஷ்ணா ஆறானது, மகாராட்டிரம், கர்நாடகா மற்றும் ஆந்திரப்பிரதேசம் ஆகிய மாநிலங்கள் வழியாகப் பாய்கிறது.
# காயத்ரி ஆறு

## இதனையும் காண்க

- மஹாபலீஸ்வரில் பீடபூமியில் உற்பத்தியாகும் பிற நான்கு ஆறுகள்:
1. கிருஷ்ணா ஆறு
1. கொய்னா ஆறு
1. சாவித்திரி ஆறு
1. வெண்ணா ஆறு
# ஜெசீகா இலெய்கு ஜோன்சு

**ஜெசீகா இலெய்கு ஜோன்சு** *(Jessica Leigh Jones)* (பிறப்பு: 1994) ஒரு வேல்சு பொறியாலரும் வானியற்பியலாளரும் ஆவார். இவர் இவர் கார்டிப் நகரைச் சேர்ந்தவர். இவர் 2012 ஆம் ஆண்டின் பிரித்தானிய இளம்பொறியாளர் தகைமை பெற்ர முதல் பெண் பொறியாளர் ஆவார். for her work designing a portable uterine contraction monitor which cut manufacturing costs by 99%. இவர் பிறகு அதே ஆண்டில் தன் தொழில்நுட்பத்தை வணிகமயப் படுத்தியதற்காக இண்டெல்லின் தொழில்முனைவு ஊக்க விருதையும் பெற்றுள்ளார்.
இவர் 2016 ஜனவரியில் இருந்து வேல்சு, பென்கோயதில் அமைந்த பிரித்தானிய சோனி தொழில்நுட்ப மையத்தில் பணியில் அமர்த்தப்பட்டார். இங்கு இவர் யப்பானோடு இணைந்து உயர்நிலை பொருளாக்கத் தொழில்நுட்பத்தை வளர்த்தெடுக்கும் பணிக்குத் தலைமையேற்கிறார். இவர் இதற்காக தொலைவரி இதழில் 2017 இல் 35 ஆம் பட்டியலில் உயர்நிலை 50 பேரில் ஒருவராகத் தேர்வு செய்யப்பட்டுள்ளார். இவர் இங்கிலாந்து ஆம்ப்சயரில் உள்ள வேல்சு ஆல்டன் கான்வெண்ட் பள்ளியில் பொறியியல் கல்வித் திட்ட இயக்குநராகவும் புரவலராகவும் உள்ளார் . ஜோன்சு அறிவியல் கருவியாக்கத்தில் வணங்கத்தகுந்த பணியாற்றும் இலிவர் குழுமத்தினர் (தன் பணியால்) என இலண்டன் நகரில் உள்ள அந்தக் குழுமத்தால் அதன் 84 ஆம் ஆண்டில் இவர் பாராட்டப்பட்டார்.
# ஜெசீகா இலெய்கு ஜோன்சு

## இளமை

இவர் 1994 ஜூலை 22 இல் கார்டிப்பில் பிறந்தார். இவரது இளமக் காலத்தில் இவரின் தந்தையார் கிளமார்கன்வேலில் இருந்த புனைத ஆதனில் வானூர்தி மின்பணியளராகப் பணிபுரிந்தார் . இவர் கார்டிப் நகரத்து திரெமோர்ப்பாவில் உள்ள வில்லோசு உயர்நிலைப் பள்ளியில் தன் பதினைந்தாம் அகவை வரை கல்வி பயின்றார். இங்கு இவர் கெல்த் ஆதன் ஆலனிடம் மேனிலைப் பள்ளி மட்டம் வரை மின்னணுவியல் கற்றார். ஆலனே இவரது முன்காட்டுப் பாத்திரமாகவும் மாறினார்.
# ஜெசீகா இலெய்கு ஜோன்சு

## விருதுகள்

- 2018 ஆம் ஆண்டின் 30 ஐரோப்பிய இளைஞர் பட்டியல் போர்பேசு 30 தகைமை
- 2018 ஆம் ஆண்டின் 30 ஐரோப்பிய தொழில்முனைவோர் பட்டியல் போர்பேசு 30 தகைமை
- 2017 ஆம் ஆண்டின் நாங்கள் தாம் நகரத் தொழிற்பெண்மணி 50 விருது
- 2017 ஆம் ஆண்டின் எதிர்கால கணினி, தொழில்நுட்ப அவிவா பெண்மணி
- 2017 ஆம் ஆண்டின் வழிபடத்தகு கருவி ஆக்குநர் குழும இலிவரிமன் விருது
- 2017 ஆம் ஆண்டின் 35 அகவை நிரம்பா அரிய 50 பொறியியல் பெண்மணி என தி டெய்லி டெலிகிராப் இதழ் அறிவிப்பு
- 2017 ஆம் ஆண்டின் கட்டற்ற இலண்டன் பெண்மணி
- 2017 ஆம் ஆண்டின் அறிவியல், தொழில்நுட்பம், புதுமையாக்க வகையினத்துக்கான புனித டேவிடு விருது
- 2016 ஆம் ஆண்டின் வேல்சு சார்ந்த அரிய 35 தொழில்முறை வணிகப் பெண்மணிகள் தகைமை - youngest on the list
- 2016 ஆம் ஆண்டின் வழிபடத்தகு அறிவியல் கருவி ஆக்குநர் குழும கட்டற்றநபர்
- 2016ஆம் ஆண்டின் அமெரிக்க எக்சுபிரெசின் தொழில்நுட்ப எழுச்சி விண்மீன் (நட்சத்திரம்)
- 2012 ஆம் ஆண்டின் பொறியியல் தொழில்நுட்ப நிறுவனத்தின் தொழில்முனைவோர் ஊக்குவிப்பு விருது
- 2012 ஆம் ஆண்டின் பொறியியல் தன்னிகரின்மைக்கான இலியோனார்டு இலாண்டன் குட்மன் விருது
- 2012 ஆம் ஆண்டின் வேல்சு இளஞ்சாதனையாளர் விருது
- 2012 ஆம் ஆண்டின் தொழில்நுட்பத்தை ஆக்கமுறையில் பயன்படுத்தியமைக்கான யார்க் மன்னர் விருது
- 2012 ஆம் ஆண்டின் பிரித்தானிய இளம்பொறியாளர்
- 2012 ஆம் ஆண்டின் பிரித்தானிய ஆராய்ச்சி மன்றங்களின் பட்டறிவுப் பரிசு
- 2011 ஆம் ஆண்டின் இளம்பொறியாளர்
# கால்சியம் மேலேட்டு

**கால்சியம் மேலேட்டு** *(Calcium malate)* என்பது Ca(C<sub>2</sub>H<sub>4</sub>O(COO)<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். மேலிக் அமிலத்தினுடைய கால்சியம் உப்பு கால்சியம் மேலேட்டு எனக் கருதப்படுகிறது. ஓர் உணவுக் கூட்டுப் பொருளாக ஐ352 என்ற ஐரோப்பிய ஒன்றிய எண்ணால் இச்சேர்மம் அடையாளப்படுத்தப்படுகிறது.  
தொடர்புடையதாக இருந்தாலும் கால்சியம் சிட்ரேட்டு மேலேட்டுடன் இது வேறுபடுகிறது .
# தெரசா ஆண்டர்சன்

**தெரசா மேரி ஆண்டர்சன்** *(Teresa Mary Anderson)* (பிறப்பு: 1962) ஒரு பிரித்தானிய இயற்பியலாளர் ஆவார். இவர் மான்செசுட்டர் பல்கலைக்கழகத்தின் ஜோடுரெல் வான்காணகக் கண்டுபிடிப்பு மைய இயக்குநரும் ஆவார். இவர் மான்செசுட்டர் பல்கலைக்கழகத்தில் பேராசிரியராகவும் புளூடாட் விழாவின் அறிவியல் காப்பாளராகவும் உள்ளார்.
# தெரசா ஆண்டர்சன்

## கல்வி

தெரசா மான்செசுட்டர் பல்கலைக்கழகத்தின் இயற்பியல் பள்ளியில் 1986-ம் ஆண்டு இளநிலைப் பட்டமும் பின்னர் கருவியியல் மற்றும் பகுப்பாய்வு அறிவியலில் முதுநிலைப் பட்டமும் பெற்றார். எடின்பரோ பல்கலைக்கழகத்தில் மின் பொறியியலில் முனைவர் பட்டம் பெற்றார். இமயமலையிலும் இலங்கையிலும் தென் அமெரிக்கக் காடுகளிலும் பணிபுரிந்தார். பின்னர் ஐக்கிய இராச்சியம் திரும்பி புதுப்பிக்கத்தக்க ஆற்றல் மற்றும் பருவநிலை மாற்றக் கொள்கைகள் தொடர்பாக அறிவியல் கொள்கை ஆய்வக அலகிலும் வார்விக் பல்கலைக்கழகத்திலும் பணிபுரிந்தார்.
# தெரசா ஆண்டர்சன்

## கல்வி

### ஜோடுரெல் பாங்க் வான்காணகம்

ஆண்டர்சன் 2006 இல் ஜோடுரெல் பாங்க் வான்காணகத்தில் சேர்ந்தார். இவர் 2010 இல் கண்டுபிடிப்பு மையத்தை உருவாக்கத் தொடங்கி அதை 2011 இல் திறந்துவைத்தார். இப்போது ஆண்டர்சன் கண்டுபிடிப்பு மையத்தின் இயக்குநராக உள்ளார். இங்கு ஒவ்வோராண்டும் 185,000 வருகையாளர்களை வரவேற்கிறார். ஜோடுரெல் பாங்க் பள்ளி நிகழ்ச்சி 2012 இல் தொடங்கியது. இந்நிகழ்ச்சிக்கு ஆண்டுதோறும் 26,000 பள்ளிக் குழந்தைகள் வருகை தருகின்றனர்.  
இந்த மையம் *Live from Jodrell Bank* போன்ற அறிவியல் இசை நிகழ்ச்சிகளை நடத்தியது. இவற்றில் தணல் உதடுகள், புதிய ஒழுங்கு (New Order) முரசம், கால்முட்டி (Elbow) முரசம் ஆகிய இசைகளுடன் கிராபீன், நீள அடர்மி மொத்தி போன்ற அறிவியல் ஆராய்ச்சிகளும் அடங்கும். இந்த மையம் பல விருதுகளைப் பெற்றுள்ளது. அவற்றில் *செசயர் சந்தை*யின் ஆண்டுக் குழு விருது, *பிரித்தானிய விழா விருதுகள்* சார்ந்த மீஉயர் படைப்புத்திறன் விருது ஆகியன அடங்கும். ஆண்டர்சன் 2015 இல் இம்மையத்தை முதல்தரக் களமாக வளர்த்தெடுக்க சீட்டுநிதி வழியாக பன்னிரண்டு (12) மில்லியன் பவுண்டுகளைத் திரட்டினார். இவர் 2016 புளூடாட் எனும் கண்டுபிடிப்பு விழாவை ஜோடுரெல் பாங்க் வான்காணகத்தில் தொடங்கிவைத்தார். பிராக்டிகல் ஆக்சன் நிறுவனம் புளூடாட் விழா அறக்கட்டளையின் ஓர் உறுப்பாண்மையாக விளங்குகிறது. இவருக்கு மான்செசுட்டர் பலகலைக்கழகத்தில் தகைமைப் பேராசிரியர் பதவி அளிக்கப்பட்டது. ஆண்டர்சனுக்கும் ஜோடுரெல் பாங்க் வான்காணகக் கண்டுபிடிப்பு மையத்துக்கும் 2017இல் பனிக்காலப் பாதீட்டு அறிக்கையில் நான்கு (4) மில்லியன் பவுண்டுகள் வழங்கப்பட்டன. ஆண்டர்சனும் பேராசிரியர் திமோத்தி ஜான் ஓ பிறையனும் பல்லாண்டுகள் பணியாற்றிய களமாகிய உலோவல் தொலைநோக்கி இல்லம் 2019 இல் யுனெசுகோவால் பிரித்தானிய மரபு நினைவிடமகத் தேர்வு செய்யப்பட்டது.
# தெரசா ஆண்டர்சன்

## கல்வி

### தகைமைகளும் விருதுகளும்

ஆண்டர்சன் 2015 இல் தாப்னி ஜாக்சன் அறக்கட்டளைக்குத் தலைவரானார். இந்த அறக்கட்டளை இடையில் நின்ற அறிவியலாளர்களுக்கு மீண்டும் பணியில் தொடர உதவுகிறது.
# ஜோதி அரோரா

**ஜோதி அரோரா**(Jyoti Arora) என்பவர் ஒரு இந்திய எழுத்தாளர் ஆவார். யூ கேம் லைக் ஹோப்(2017) மற்றும் லெமன் கேர்ள் ஆகிய நூல்களின் முலம் பரவலாக அறியப்படுகிறார். இவரின் படைப்புகள் புதுதில்லியின் முன்னாள் முதலமைச்சர் சீலா தீக்சித் மற்றும் மேனகா காந்தி ஆகியோரால் அங்கீகரிக்கப்பட்டது.
# ஜோதி அரோரா

## சுயசரிதை

ஜோதி மூன்று வயதாக இருக்கும் போது அவருக்கு இரத்த அழிவுச் சோகை நோய் இருப்பதாக கண்டறியப்பட்டது. இதனால் இவரது பள்ளிப்படிப்பு இடையில் நின்றது. பின்பு சுயமாக கற்று முதுகலை ஆங்கிலம் மற்றும் பயன்பாட்டு உளவியல் பயின்றார். இவருக்கு மூன்று சகோதரிகள் உள்ளனர்.இவர் காசியாபாத்தில் பெற்றோருடன் வசித்து வருகிறார். 2007 ஆம் ஆண்டில் சார்பிலா எழுத்தாளராக பணியினைத் துவங்கினார். 2011 இல் இவரின் முதல் புதினம் (இலக்கியம்)<nowiki/>வெளியானது. இவரின் அனைத்து நூல்களும் காதலை அடிப்படையாகக் கொண்டு எழுதப்பட்டது.
# ஜோதி அரோரா

## நூற் பட்டியல்

- யூ கேம் லைக் ஹோப் (2017)
- லெமன் கேர்ள் (2014)
# தமிழ்நாடு மாவட்ட விவரச்சுவடிகள்

**தமிழ்நாடு மாவட்ட விவரச்சுவடிகள்** அல்லது **சென்னை மாவட்ட விவரச்சுவடிகள்** (**Tamil Nadu District Gazetteers**) என்பன தமிழ்நாடு அரசால் வெளியிடப்பட்ட மாவட்ட கலைக்களஞ்சியங்கள் ஆகும்.
# தமிழ்நாடு மாவட்ட விவரச்சுவடிகள்

## வரலாறு

மாவட்டங்களுக்கு என தனியான மாவட்ட விவர ஏடுகள் வேண்டும் என்ற கருத்துகள் 19ஆம் நூற்றாண்டின் இடையில் உருவாயின. இதில் 1868 இல் ஜே. எச். நெல்சன் அவர்களால் வெளியிடப்பட்ட சென்னை மாவட்ட விவரச்சுவடி என்பது இதில் முதல் விவர ஏடு ஆகும். இதைத் தொடர்ந்து தென் ஆற்காடு மாவட்ட விவரச்சுவடி (ஜான் ஹென்றி கார்ஸ்டின், 1878), திருச்சிராப்பள்ளி மாவட்ட விவரச்சுவடி (லூயிஸ் மூர், 1878), செங்கல்பட்டு மாவட்ட விவரச்சுவடி (சி. எஸ். கிரோல், 1879), திருநெல்வேவேலி மாவட்ட விவரச்சுவடி (ஏ.ஜே. ஸ்டூவர்ட், 1879), நீலகிரி மாவட்ட விவரச்சுவடி (எச். பி. க்ரிக், 1880), வட ஆற்காடு மாவட்ட விவரச்சுவடி (ஆர்தர் எஃப். காக்ஸ், 1881), சேலம் மாவட்ட விவரச்சுவடி (எச். லு பானு, 1883), தஞ்சாவூர் மாவட்ட விவரச்சுவடி (டி. வெங்கடாசுவாமி, 1883) மற்றும் கோயம்புத்தூர் மாவட்ட விவரச்சுவடி (எஃப். ஏ. நிக்கல்சன், 1887) ஆகியவை வெளியிடப்பட்டன.  
1900களின் தொடக்கத்தில், இந்த கையேடுகளில் உள்ள தகவல்கள் காலாவதியாகிப் போயின. எனவே, இந்த மாவட்ட விவர ஏடுகள் விரிவாக திருத்தப்பட்டு, விரிவாக்கப்பட்டு மீண்டும் வெளியிடப்பட்டன. முதன்முதலில் இவ்வாறான திருத்தப்பட்ட பதிப்புகள் 1908 ஆம் ஆண்டுமுதல் வெளியாயின. பிரித்தானிய இந்தியா மற்றும் விடுதலையடைந்த இந்தியா என இரு காலகட்டத்திலும் ஏராளமான விவரச்சுவடிகள் வெளியாயின. இந்தப் பணிகளை முதன்மையாக சென்னை ஆவணக் காப்பகத்தின் பி. எஸ். பாலிகாவால் கையாளப்பட்டன.
# சுமதார் நாவோசு

**சுமதார் நாவோசு** *(Smadar Naoz)* (סמדר נאוז,பிறப்பு: 1978) அமெரிக்க இசுரவேல் வானியற்பியலாளர் ஆவார். இவர் 2015 இல் வானியலுக்கான ஆன்னி ஜம்ப் கெனான் விருதை வென்றார். இது இவரது அண்டவியல், கோள் வட்டணை இயக்கவியல் சார்ந்த அறிவியல் பங்களிப்புகளுக்காக வழங்கப்பட்டது.